**2/2019. (X. 14.) MÜK elnökségi határozat  
a Képzési Helyek akkreditációjáért és a Képzési Események nyilvántartásba vételéért fizetendő díj mértékéről szóló 1/2019. (VII. 15.) MÜK elnökségi határozat módosításáról**

A Magyar Ügyvédi Kamara elnöksége az ügyvédi tevékenységet folytatók továbbképzési kötelezettségéről szóló 18/2018. (XI. 26.) MÜK szabályzat 4.1.5. pontja alapján az alábbi határozatot hozza:

**1.** A Képzési Helyek akkreditációjáért és a Képzési Események nyilvántartásba vételéért fizetendő díj mértékéről szóló 1/2019. (VII. 15.) MÜK elnökségi határozat (a továbbiakban: Határozat) a következő 3.2. ponttal egészül ki:

„3.2. Mentesül a Képzési Esemény nyilvántartásba vétele megfizetésének a díja alól

a) az Alkotmánybíróság,

b) a bíróság,

c) az Országos Bírósági Hivatal,

d) a Magyar Igazságügyi Akadémia,

e) az ügyészség,

f) a Magyar Jogászegylet és területi szervezete, valamint

g) a Magyar Ügyvédek Biztosító és Segélyező Egyesülete.”

**2.** Hatályát veszti a Határozat 4. pontja.

**3.** Ez a határozat a Magyar Ügyvédi Kamara honlapján történő közzétételét követő napon lép hatályba.

Budapest, 2019. október 14.

*Dr. Bánáti János Dr. Fekete Tamás  
 elnök főtitkár*